Efter en ottendeplads i 1969-70-sæsonen og en dårlig start på 70-71-sæsonen, blev Busby overtalt til, midlertidigt, at tage endnu en tørn som klubbens manager og McGuinness blev igen reserveholdstræner. I juni 1971 overtog [[Frank O'Farrell]] jobbet fra Busby, men han holdt kun i 18 [[måned]]er, før han blev erstattet af [[Tommy Docherty]] i [[december]] 1972.<ref>Murphy (2006), s. 134</ref> Docherty reddede Manchester United fra nedrykning den sæson, bare for at kunne overvære at de rykkede ned i 1974 – på et tidspunkt hvor trioen Law, Best og Charlton alle havde forladt klubben.<ref name="barnes_18-19"/> Klubben rykkede dog op igen i første forsøg og nåede [[FA Cup]]-finalen i [[1976]] – i hvilken de tabte til [[Southampton]]. De nåede finalen igen i 1977, hvor de slog [[Liverpool FC|Liverpool]] med 2-1. Docherty blev dog fyret ikke lang tid efter, efter offentliggørelsen af hans [[Utroskab|affære]] med klubbens [[fysioterapeut]]s [[Hustru|kone]].<ref>{{cite news |title=1977: Manchester United sack manager |url=http://news.bbc.co.uk/onthisday/hi/dates/stories/july/4/newsid_2492000/2492743.stm |publisher=BBC News |date=4. juli 1977 |access-date=2. april 2010 }}</ref><ref name="barnes_19">Barnes et al. (2001), s. 19</ref>
Historie Sport Foreninger Organisationer